**PREZENT**

Pažljivo pročitaj udžbenik na stranicama 84 i 85. Prezent je jedino glagolsko vrijeme u hrvatskom jeziku koje izriče radnju u sadašnjosti – radnju koja se događa dok o njoj pričamo. Prezent se tvori od toga da osnovi riječi dodajemo nastavke na prezent koji su istaknuti drugom bojom u udžbeniku na str. 85.

Glagoli mijenjaju oblik po osobama (u udžbeniku označenim brojevima 1.,2.,3. a označavaju govorničke osobe – ja, ti on, mi vi oni) i po broju (jednina i množina). Kada mijenjamo oblik glagola po osobama, to nazivamo sprezanjem ili konjugacijom.

Prepiši u bilježnicu:

Morska mačka telefonira. Imaš simpatičan glas.

**ona – 3. os. jd. ti – 2. os. jd.**

**Prezent je glagolsko vrijeme koje izriče radnju u sadašnjosti.**

|  |  |  |
| --- | --- | --- |
| jd. | 1. os. | Pliv**am** u moru. Plet**em** mrežu. Lov**im** ribu. Ču**jem** pjesmu. |
| 2. os. | Pliv**aš** u moru. Plet**eš** mrežu. Lov**iš** ribu. Ču**ješ** pjesmu. |
| 3. os. | Pliv**a** u moru. Plet**e** mrežu. Lov**i** ribu. Ču**je** pjesmu. |
| mn. | 1. os. | Pliv**amo** u moru. Plet**emo** mrežu. Lov**imo** ribu. Ču**jemo** pjesmu. |
| 2. os. | Pliv**ate** u moru. Plet**ete** mrežu. Lov**ite** ribu. Ču**jete** pjesmu. |
| 3. os. | Pliv**aju** u moru. Plet**u** mrežu. Lov**e** ribu. Čuj**u** pjesmu. |

**– sprezanje ili konjugacija – mijenjanje glagola po glagolskim osobama**

U hrvatskom jeziku postoje dva pomoćna glagola - biti i htjeti. Oni služe stvaranju složenih glagolskih vremena (od više riječi). U udžbeniku se nalaze na stranici 86 gdje su navedeni i njihovi dulji (naglašeni) i kraći (nenaglašeni oblici). Pažljivo prouči tablicu, zatim prepiši u bilježnicu:

Ti **si** strašan pas. On **će** uskoro plakati.

Tko **je** zločest, taj **je** sam. **Hoćeš** li se sa mnom družiti?

**prezent prezent**

**pomoćnoga glagola *biti* pomoćnoga glagola *htjeti***

Prouči stranicu 87 u udžbeniku te prepiši u bilježnicu:

**– u prezentu nekih glagola provode se glasovne promjene:**

**vikati** **lagati** **skakutati**

Djeca viču. On laže. Psi skakuću.

vi**k**(ati) + ju > vi**č**u la**g** + je > la**ž**e skaku**t** +ju > skaku**ć**u

**Stapanjem određenih glasova s glasom 'j' nastaju novi glasovi – glasovna promjena jotacija.**

**peći** **moći**

Peče kolače. Može plivati.

pe**k** + e > pe**č**e mo**g** + e > mo**ž**e

**Glasovna promjena u kojoj glasovi k,g,h ispred glasa 'e' prelaze u č,ž,š – glasovna promjena palatalizacija.**

**– niječne rečenice:**

Ne mogu. Ne želim.

Nisam otišao. Neću / Ne ću doći.

**– upitne rečenice:**

Jesi li dobro? Jesam.

Hoćeš li doći? Hoću.